**Daniel Chester "Dan" Hinote** (s. 30. tammikuuta 1977 Fleesburg, Florida, Yhdysvallat) on yhdysvaltalainen entinen jääkiekkoilija, joka toimii nykyään NHL-joukkue Columbus Blue Jacketsin apuvalmentajana. Hän oli pelaajaurallaan puolustava hyökkääjä, joka pelasi lähinnä puolustavan ketjun karvaajana. Hinote pelasi yhteensä 503 NHL-ottelua tehoin 38+52=90. Jäähyminuutteja tuli 383.

Ura
---

Hinote oli Elk River Elksin kasvatti. Hän siirtyi sieltä vuosiksi 1994–1996 Yhdysvaltain asevoimien akatemiaan West Pointiin, ja hänen alkuperäinen suunnitelmansa oli päästä FBI:hin. Hinote kuitenkin lähti West Pointista kahden vuoden jälkeen. Kesällä 1996 Colorado Avalanche varasi hänet seitsemännellä kierroksella numerolla 167. Hinotesta tuli kaikkien aikojen ensimmäinen West Pointista NHL:ään varattu pelaaja. Hän pelasi kaksi seuraavaa kautta OHL-joukkue Oshawa Generalsissa. Toisella kaudellaan 1997–1998 hän pelasi myös ison osan Avalanchen farmijoukkue Hershey Bearsissa. Hinote voitti keväällä 1997 OHL:n mestaruuden.

Hinote (nro 13) kuvassa vasemmalla
Kaudella 1999–2000 Hinote debytoi NHL:ssä. Hän pelasi Avalanchen riveissä 27 NHL-ottelua tehoin 1+3=4. Seuraava kausi 2000–2001 oli Hinotelle ensimmäinen kokonainen NHL:ssä, ja hän teki 76 ottelussa tehot 5+10=15. Ne olivat Hinoten henkilökohtainen piste-ennätys NHL:ssä. Hinote voitti kauden päätteeksi Stanley Cupin. Hän jatkoi Avalanchessa kevääseen 2006 saakka. Hinote pelasi työsulkukauden 2004–2005 Ruotsissa, Elitserien-joukkue MODO Hockeyssä. Vaikka hän pelasi vain 18 ottelua, niin Hinote keräsi 106 jäähyminuuttia ja oli liigan jäähypörssin yhdestoista Djurgårdens IF:n Nils Ekmanin kanssa.

Heinäkuussa 2006 Hinote teki vapaana agenttina kolmivuotisen sopimuksen St. Louis Bluesin kanssa, mutta hänen kautensa jäivät loukkaantumisten takia rikkonaisiksi. Syksyllä 2009 Hinote kävi San Jose Sharksin harjoitusleirillä, muttei saanut sopimusta. Marraskuussa 2009 Hinote palasi MODOn riveihin. Hän lopetti uransa heinäkuussa 2010 ja samalla Hinoten kerrottiin liittyvän Columbus Blue Jacketsin valmennustiimiin.

Perhe
-----

Hinote avioitui 25. heinäkuuta 2008 Amy McCarthyn kanssa. Amyn sisko on näyttelijä-malli Jenny McCarthy. Hinotella ja Amylla on poika Charlie (s. 2010).

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 1994–1995 | Army | NCAA | 33 | 20 | 24 | 44 | 20 | – | – | – | – | – |
| 1995–1996 | Army | NCAA | 34 | 21 | 24 | 45 | 22 | – | – | – | – | – |
| 1996–1997 | Oshawa Generals | OHL | 60 | 15 | 13 | 28 | 58 | 18 | 4 | 5 | 9 | 8 |
| 1997–1998 | Oshawa Generals | OHL | 35 | 12 | 15 | 27 | 39 | 5 | 2 | 2 | 4 | 7 |
|  | Hershey Bears | AHL | 24 | 1 | 4 | 5 | 25 | – | – | – | – | – |
| 1998–1999 | Hershey Bears | AHL | 65 | 4 | 16 | 20 | 95 | 5 | 3 | 1 | 4 | 6 |
| 1999–2000 | Hershey Bears | AHL | 55 | 28 | 31 | 59 | 96 | 14 | 4 | 5 | 9 | 19 |
|  | Colorado Avalanche | NHL | 27 | 1 | 3 | 4 | 10 | – | – | – | – | – |
| 2000–2001 | Colorado Avalanche | NHL | 76 | 5 | 10 | 15 | 51 | 23 | 2 | 4 | 6 | 21 | Stanley Cup |
| 2001–2002 | Colorado Avalanche | NHL | 58 | 6 | 6 | 12 | 39 | 19 | 1 | 2 | 3 | 9 |
| 2002–2003 | Colorado Avalanche | NHL | 60 | 6 | 4 | 10 | 49 | 7 | 1 | 2 | 3 | 2 |
| 2003–2004 | Colorado Avalanche | NHL | 59 | 4 | 7 | 11 | 57 | 11 | 1 | 0 | 1 | 0 |
| 2004–2005 | MODO Hockey | Elitserien | 18 | 2 | 1 | 3 | 106 | 5 | 0 | 0 | 0 | 56 |
| 2005–2006 | Colorado Avalanche | NHL | 73 | 5 | 8 | 13 | 48 | 9 | 1 | 1 | 3 | 31 |
| 2006–2007 | St. Louis Blues | NHL | 41 | 5 | 5 | 10 | 23 | – | – | – | – | – |
| 2007–2008 | St. Louis Blues | NHL | 58 | 5 | 5 | 10 | 42 | – | – | – | – | – |
| 2008–2009 | St. Louis Blues | NHL | 51 | 1 | 4 | 5 | 64 | 3 | 0 | 0 | 0 | 4 |
| 2009–2010 | MODO Hockey | Elitserien | 26 | 4 | 4 | 8 | 28 | – | – | – | – | – |
| 9 kautta | yhteensä | NHL | 503 | 38 | 52 | 90 | 383 | 72 | 6 | 9 | 15 | 67 |
| 2 kautta | yhteensä | Elitserien | 44 | 6 | 5 | 11 | 134 | 5 | 0 | 0 | 0 | 56 |

Lähteet
-------

* Dan Hinote The Internet Hockey Databasessa (englanniksi)
* Dan Hinote Eurohockey-sivustolla (englanniksi)
* Dan Hinote Legends of Hockey -sivustolla (englanniksi)
* Dan Hinote *Elite Prospects*. Everysport Media Group AB.  (englanniksi)
* Dan Hinote Jatkoaika.comissa (Internet Archive)

### Viitteet

1. ↑  Pro-file: Dan Hinote Inside College Hockey. Viitattu 4.7.2010. (englanniksi)
2. 1 2  Columbus Blue Jackets Name Dan Hinote Assistant Coach  1.7.2010. Columbus Blue Jackets. Viitattu 4.7.2010. (englanniksi)